Ապրիլ 20-ին Հայոց ցեղասպանութեան 100-րդ տարելիցի ձեռնարկներու ծիրէն ներս ՀՀ առաջին տիկին Ռիտա Սարգսեանի բարձր հովանիի ներքոյ, ՀՀ սփիւռքի նախարարութեան հովանաւորութեամբ Ա.Սպենդիարեանի անուան օփերայի եւ պալէի ազգային ակադեմական թատրոնին մէջ կայացաւ պոլսահայ արուեստագէտ Ժուլիա Մութլուի` «100 տարի–100 հայկական տարազ» համերգ-ցուցադրութիւնը: Ձեռնարկին աջակցած են Հայ Կաթողիկէ Եկեղեցւոյ Հայաստանի, Վրաստանի, Ռուսաստանի եւ Արեւելեան Եւրոպայի թեմը եւ «Վերդէ» ՍՊԸ-ն: